شه‌فه‌ق نيوز/ هيزه‌يل هاوپه‌يمان باكوور ئه‌تڵه‌سى(ناتۆ)، ئاشكراى كرد ك وه‌رده‌وام ئه‌دێ له‌ مه‌شقداين هيزه‌يل پێشمه‌رگه‌و هيزه‌يل عراقى ئه‌را ماوه‌ى چوار ساڵ تر ئاينده‌.
له‌و باوه‌ته‌و, دانى فۆرتين سه‌رۆك هيزه‌يل هاوپه‌يمانى ناتۆ له‌ عراق له‌ لێدوانيگ ته‌له‌فزيۆنى ئه‌وه‌ ده‌رخست ك هاوپه‌يمانه‌گه‌ پلان ئه‌را مه‌شقداين هيزه‌يل پێشمه‌رگه‌ و هيزه‌يل عراقى دانه‌ێد ئه‌را ماوه‌ى چوار ساڵ تر ئاينده‌ له‌وه‌ر نواگيرى له‌ ده‌ركه‌فتنه‌وه‌ى ريكخرياگ تيرۆريستى داعش.
فۆرتين هه‌ميش وت: نزيكه‌ى 500 مه‌شقده‌ر و راوێژكار له‌ عراق وجوود ديرن ئه‌را ده‌سميه‌ت و پته‌وكردن ئاسايش له‌وه‌ر خاتر خاسه‌وكردن توانايى هيزه‌يل ئه‌منى له‌وه‌ر مقه‌يه‌تيكردن له‌ وڵات و باس له‌وه‌يش كرد نگه‌رانيه‌يل ناونى ئيران و ئه‌مريكا كاريگه‌رى ناكاده‌ بان ئه‌رك هيزه‌يل ناتۆ ك وجوود ديرن له‌ عراق.
